
Text rozhodnutia
Súd: Krajský súd Košice Spisová značka: 12Cb/8247/1993 Identifikačné číslo súdneho spisu: 7093899098 Dátum vydania rozhodnutia: 02. 05. 2012 Meno a priezvisko sudcu, VSÚ: Marianna Smreková ECLI: ECLI:SK:KSKE:2012:7093899098.2 Uznesenie Krajský súd v Košiciach v právnej veci žalobcu X. Y., a.s., E. XXX, 389 01 X., I. E., C.: XXXXXXXX, zastúpeného advokátkou L.. G. P., I. 2, XXX XX P., I. E. proti žalovanému P. Y. V. v likvidácii, XXX XX V., IČO: XXXXXXXX o zaplatenie 18 656,00 Kč s prísl., takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. Vracia žalobcovi súdny poplatok za návrh vo výške 18,19 eur prostredníctvom Daňového úradu V. I., E. 37, XXX XX V. v lehote 15 dní od doručenia právoplatného rozhodnutia. o d ô v o d n e n i e : Pôvodný žalobca Y. K. I. nad G., F. P., I. nad G., I. E. sa svojím návrhom zo dňa 21.10.1992 domáhal zaplatenia sumy 18 656,00 Kč s prísl. a súčasne požadoval náhradu trov konania. Počas konania došlo k prechodu práv a záväzkov zo žalobcu na spoločnosť X. Y., a.s., so sídlom X., I. E.. P. súd pokračoval v konaní s týmto právnym nástupcom na strane žalobcu. Podaním zo dňa 25.4.2012 žalobca vzal návrh na začatie konania späť v celom rozsahu. Žiadal konanie zastaviť a vrátiť súdny poplatok. Podľa § 96 ods. 1,3 O.s.p. navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Nesúhlas odporcu so späťvzatím návrhu nie je účinný, ak dôjde k späťvzatiu návrhu skôr, než sa začalo pojednávanie. Žalobca vzal návrh na začatie konania späť celkom pred začatím pojednávania, preto súd podľa citovaných ustanovení konanie zastavil. Na náhradu trov konania žiaden z účastníkov nemá právo podľa § 146 ods.1 písm.c/ O.s.p., pretože konanie bolo zastavené. Žalobca zaplatil súdny poplatok za návrh kolkovými známkami dňa 2.11.1992 vo výške 748,00 Sk (24,82 eur). Podľa § 11 ods.3 zák.č. 71/1992 Zb. o súdnych poplatkoch v znení neskorších predpisov poplatok splatný podaním návrhu na začatie konania sa vráti, ak sa konanie zastavilo alebo ak sa vzal späť návrh pred prvým pojednávaním. V zmysle ustanovenia § 11 ods.4 zákona č. 71/1992 Zb. o súdnych poplatkoch v znení neskorších predpisov sa poplatok vracia žalobcovi v prípade zastavenia konania krátený o 1%, najmenej však 6,63 eur. Keďže k zastaveniu konania došlo pre späťvzatie návrhu celkom pred prvým pojednávaním, súd rozhodol o vrátení poplatku vo výške 18,19 eur (po krátení o sumu 6,63 eur). Poplatok vráti po právoplatnosti uznesenia príslušný daňový úrad. Poučenie: Odvolanie sa podáva do 15 dní od doručenia rozhodnutia na súde, proti rozhodnutiu ktorého smeruje. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Odvolanie proti rozsudku alebo uzneseniu, ktorým bolo rozhodnuté vo veci samej, možno odôvodniť len tým, že a/ v konaní došlo k vadám uvedeným v § 221 ods.1, b/ konanie má inú vadu, ktorá mohla mať za následok nesprávne rozhodnutie vo veci, c/ súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností, d/ súd prvého stupňa dospel na základe vykonaných dôkazov k nesprávnym skutkovým zisteniam, e/ doteraz zistený skutkový stav neobstojí, pretože sú tu ďalšie skutočnosti alebo iné dôkazy, ktoré doteraz neboli uplatnené (§ 205a), f/ rozhodnutie súdu prvého stupňa vychádza z nesprávneho právneho posúdenia veci.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2012:7093899098.2 (dáta aktuálne k 9. 11. 2026). Záväzné je znenie zverejnené súdom.




